**Fisht Olimpiya stadioni** (ruscha: *Олимпийский стадион «Фишт»*) — Rossiyaning Sochi shahridagi ochiq stadion. Sochi Olimpiya bogʻida joylashgan va Fisht togʻi nomi bilan atalgan 40 000 sigʻimga moʻljallangan stadion 2014-yilgi Qishki Olimpiya va Paralimpiya oʻyinlari uchun qurilgan boʻlib, u yerda ularning ochilish va yopilish marosimlari oʻtkaziladigan joy boʻlib xizmat qilgan.

Stadion dastlab yopiq inshoot sifatida qurilgan. U 2016-yilda ochiq futbol stadioni sifatida 2017-yilgi FIFA Konfederatsiyalar kubogi va 2018-yilgi FIFA Jahon kubogi doirasidagi oʻyinlarni oʻtkazish uchun qayta ochildi, oʻshanda u shunchaki **Fisht stadioni** nomi bilan tanilgan edi.

Tarixi
------

Fisht Olimpiya stadioni Global Design Practice Populous va Britaniyaning BuroHappold Engineering dizayn konsalting kompaniyasi tomonidan ishlab chiqilgan. Stadionning tomi shimolga tomon ochilganda, Krasnaya Polyana togʻlarini toʻgʻridan-toʻgʻri koʻrish imkonini beradi va yuqori paluba janubga tomon ochilganda Qora dengizni koʻrish imkonini beradi.

Gʻarbiy va Sharqiy tribunalar ustidagi soyabon shaffof etilen tetrafloroetilen bilan qoplangan. Material yuqori kuch va korroziyaga chidamliligini taʼminlaydi. Fisht — UEFAning 4-toifali stadioni hisoblanadi.

Joylashuvi
----------

"Fisht" stadioni Sochida, Adler shahridagi Sochi Olimpiya bogʻida Sochi aeroportining janubida, Olimpiya prospekti 15-uyda joylashgan. „Fisht" stadioniga 57, 117, 125, 134, 173-sonli avtobuslarda borish mumkin. Sochi-Adler-Olimpiya bogʻi shahar atrofi elektr poyezdi ham stadionga kirish imkonini beradi.

Xavfsizlik
----------

2017-yilning 15-martiga qadar stadion evakuatsiya yoʻllari, yongʻinga qarshi tizimlar va favqulodda vaziyatlarda harakat qilish tartib-qoidalari haqida batafsil maʼlumot beruvchi bino xavfsizligi sertifikatini oldi. Sertifikat Fishtning FIFA Konfederatsiyalar kubogi va 2018-yilgi futbol boʻyicha jahon chempionati oʻyinlarini oʻtkazishga tayyorligini qonuniy tasdiqlovchi hujjat boʻldi. 2018-yilgi futbol boʻyicha Jahon chempionati oʻyinlari vaqtida stadionga 2000 ta kuzatuv kameralari xizmat koʻrsatadi va Fishtning 600 nafar xodimi Fishtda xavfsizlikni taʼminlaydi.

Olimpiadadan keyingi stadion foydalanishi
-----------------------------------------

2015-yil yanvar oyida 2017-yilgi FIFA Konfederatsiyalar kubogi va 2018-yilgi futbol boʻyicha jahon chempionatiga tayyorgarlik koʻrish maqsadida 3 milliard rubl (46 million AQSh dollari) miqdoridagi loyiha stadionni taʼmirlashni boshladi; boshqa oʻzgarishlar bilan bir qatorda, stadion FIFA qoidalariga muvofiq boʻlishi uchun yopiq tom olib tashlandi. Ish 2016-yilning iyuniga qadar yakunlanishi kutilgan edi, biroq tugatish muddati 2016-yil noyabrigacha choʻzildi.

Jahon chempionatidan keyin Sankt-Peterburgning ikkinchi divizionidagi „Dinamo" klubi „ Fisht" stadionida oʻynash uchun Sankt-Peterburgdan Sochiga koʻchib oʻtdi. Jamoa 2013-yilda „ Jhemchujina -Sochi" FC tarqatib yuborilganidan beri shahardagi birinchi professional klub boʻldi.

Xotira
------

2013-yil oktabr oyida Rossiya Markaziy banki 2014-yilgi Qishki Olimpiya oʻyinlarining ochilish marosimiga 100 kun qolganida 100 rubllik esdalik qogʻozini chiqardi. Moviy rangdagi banknotning bir tomonida uchayotgan snoubordchi, ikkinchi tomonida „Fisht" Olimpiya stadioni va olov qushi tasvirlangan.

Manbalar
--------

1. ↑  „Fisht Olympic Stadium".  olympic.org (1-noyabr 2019-yil). Qaraldi: 29-sentabr 2020-yil.
2. ↑  „Fisht Olympic Stadium (Russian: Олимпийскийстадион "Фишт") is an outdoor stadium in Sochi, Russia.".  nationallightngr.com (28-iyun 2018-yil). 27-fevral 2021-yilda asl nusxadan arxivlandi. Qaraldi: 29-sentabr 2020-yil.
3. ↑  „A Short History of Sochi's Olympic Stadium".  themoscowtimes.com (1-iyun 2018-yil). Qaraldi: 7-oktabr 2020-yil.
4. ↑  „Fisht Olympic Stadium: Olympic Ave, Sochi, Krasnodarskiy kray, 354340, Russia".  football-stadiums.co.uk. Qaraldi: 7-oktabr 2020-yil.
5. ↑  „Приложение. Типовой паспорт безопасности опасного объекта". *base.garant.ru*.
6. ↑  „Стадион "Фишт" получит паспорт безопасности объекта до 15 марта". *РБК*.
7. ↑  „Системы видеонаблюдения и информационной безопасности стадиона "Фишт" готовы к ЧМ". *rsport.ria.ru*.
8. ↑  „Систему "Безопасный город" планируется запустить в Сочи и Краснодаре к ЧМ-2018". *tass.ru*.
9. ↑  „Russia to Spend $50 Million Taking Roof Off Sochi Olympic Stadium". *The Moscow Times*. Qaraldi: 19-iyul 2016-yil.
10. ↑  „Russia 2018 preparations suffer setback as Sochi Olympic Stadium completion date pushed back". *InsideTheGames.biz*. Qaraldi: 19-iyul 2016-yil.
11. ↑  *Davlashyan, Naria*. „Sochi's empty stadium reflects Russian sports struggles". *The Washington Post*. Associated Press (6-iyun 2018-yil). Qaraldi: 15-iyun 2018-yil.[*sayt ishlamaydi*]
12. ↑  *Rothwell, Elliot*. „World Cup, global wealth transforming Sochi's unique beach culture". ESPN (28-may 2018-yil). Qaraldi: 15-iyun 2018-yil.
13. ↑  „100 days to go to Sochi 2014".  Populous (31-oktabr 2013-yil). 23-aprel 2018-yilda asl nusxadan arxivlandi. Qaraldi: 31-oktabr 2013-yil.
14. ↑  *Zaccardi, Nick*. „Russia Central Bank issues special Sochi Olympic banknote". *Olympic Talk*. NBC Sports (30-oktabr 2013-yil).